ผลธัญญะลุ้น หุ้นเหนือจอง 10IPOกำไร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — หุ้นไอพีโอ 10 ตัว เทรดวันแรกแจกกำไรผู้ลงทุน 35% ผลธัญญะเทรดวันแรกหวังราคาวันแรกเหนือจองตามเพื่อน 
นับจากต้นปี 2553 จนถึงปัจจุบันมีบริษัทเสนอขายหุ้นให้กับประชาชนเป็นครั้งแรก (ไอพีโอ) ในตลาดหุ้น 10 บริษัท ซึ่งในการเข้าซื้อขายวันแรกนั้นหุ้นเกือบทุกตัว เฉลี่ยประมาณ 35% เช่นบริษัท เออาร์ไอพี (ARIP) วันแรกราคาพุ่ง 93.75% 
น.ส.พัชพร สรรคบุรานุรักษ์ ผู้อำนวยการอาวุโส ฝ่ายวาณิชธนกิจ บริษัทหลักทรัพย์ เคจีไอ (ประเทศไทย) หรือ KGI ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่ายหุ้นสามัญเพิ่มทุนของบริษัท ผลธัญญะ (PHOL) ซึ่งจะเข้าซื้อขายในตลาดหลักทรัพย์ mai วันที่ 9 ธ.ค. เปิดเผยว่า นักลงทุนให้ความสนใจซื้อหุ้นเกินถึง 3 เท่าของจำนวนหุ้นเสนอขาย 40 ล้านหุ้น 
สำหรับนักลงทุนที่พลาดจองสามารถเข้าไปซื้อในตลาดรอง เพราะราคาจองที่ 3.60 บาท ให้ส่วนลดถึง 35% และยังไม่รวมเงินปันผลระหว่างกาลอีก 0.15 บาท
นายชวลิต หวังธำรง ประธานเจ้าหน้าที่บริหาร PHOL กล่าวว่า งวด 9 เดือน กำไรขยายตัว 120% โดยมีอัตรากำไรขั้นต้นเฉลี่ย 31% และทั้งปีน่าจะรักษาในระดับนี้ได้ 
นักวิเคราะห์ บล.เคจีไอ ในฐานะผู้จัดการการจัดจำหน่าย ให้ราคาตามปัจจัยพื้นฐานของบริษัทในอีก 12 เดือนข้างหน้า เท่ากับ 4.70 บาท และคาดแนวโน้มกำไรสุทธิ PHOL ใน 3 ปีข้างหน้า จะโตสูงถึง 64.1%